Qəşəm Nəcəfzadə

Qəşəm Nəcəfzadə (tam adı: Qəşəm Mirzə oğlu Nəcəfov; ) — Azərbaycan şairi, yazıçısı və jurnalisti, Azərbaycan Respublikası Audiovizual Şurasının üzvü

O, 2018-ci ildə "Azərbaycan Respublikasının əməkdar mədəniyyət işçisi" adına layiq görülüb. O, Azərbaycan Yazıçılar Birliyinin İdarə Heyətinin üzvü, "Uşaq ədəbiyyatı" şöbəsinin rəhbəri, "Azərbaycan" jurnalının poeziya şöbəsinin müdiri, Azərbaycan Respublikası Audiovizual Şurasında ekspert, Azərbaycan Dövlət televiziyasında redaktor və aparıcı və Azərbaycan Teleradio Akademiyasında müəllimdir.

O, həmçinin Azərbaycan Mədəniyyət Nazirliyinin "Qızıl kəlmə", "Milli kitab", Azərbaycan Yazıçılar Birliyinin beynəlxalq " Rəsul Rza", "Tofiq Mahmud" mükafatları laureatıdır. O, 2007-ci ildə Hollandiyada keçirilən Beynəlxalq Poeziya Festivalında iştirak edib.

 Həyatı və fəaliyyəti 
Qəşəm Nəcəfzadə 1959-cu ildə İmişli rayonunun Əliqulular kəndində anadan olub. Gəncə Dövlət Universitetinin Azərbaycan dili və ədəbiyyatı fakültəsini bitirib. Uzun illər öz kəndlərində, İmişli rayonunda, Bakıda orta məktəblərdə müəllim, Təfəkkür və Slavyan unversitetlərində baş müəllim işləyib. Şair dövri mətbuatda şeirlərlə yanaşı, hekayələri, esseləri, elmi- tənqidi məqalələri və publisistik yazıları ilə müntəzəm çıxış edir. Son 3 ildə şairin dövrü mətbuatda, internet saylarında 300 — dən çox koşə yazısı dərc edilib. 2007-ci ildə Avropada keçirilən 38-ci Beynəlxalq Poeziya Festivalının iştirakçısı olub.

2023-cü ildə birinci vitse-prezident və Heydər Əliyev Fondunun prezidenti Mehriban Əliyeva tərəfindən ona ev verilib.Kəramət atasına ev verilməsindən danışdı Eyni ildə onun Heydər Əliyevə həsr etdiyi "İki iyirmi üç arasında" pyesi Lənkəran Dövlət Dram Teatrında səhnələşdirilib.“İki iyirmi üç arasında” tamaşası nümayiş olundu

 Mükafatları 
 2007-ci ildə şeirləri beynəlxalq "Rəsul Rza" mükafatına layiq görülüb.
 Şair uşaq şeirlərinə görə Azərbaycan Yazıçılar Birliyinin "Tofiq Mahmud adına mükafat"ına layiq görülüb.
 2016-cı ildə Milli kitab mükafatına layiq görülüb.
 2017-ci ildə Qızıl kəlmə mükafatına layiq görülüb.
 27 may 2018-ci ildə Azərbaycanın əməkdar mədəniyyət işçisi fəxri adına layiq görülmüşdür.
 2022-ci ildə Turan Birliyi Ordeni ilə təltif edilib.

 Yaradıcılığı 
Qəşəm Nəcəfzadənin şeirləri Azərbaycanda və xarici ölkə mətbuat orqanlarında müntəzəm çap olunur. Əsərləri türk, rus, gürcü, ingilis, polyak, özbək, alman və başqa dillərə tərcümə edilib.

Şairin indiyə kimi 40 şeir, 1 hekayə və 2 elmi-publisistik kitabı işıq üzü görüb. Şairin Hollandiyada ingilis və holland, Tehranda fars və Azərbaycan (ərəb qrafikası ilə), Türkiyədə türk və Kolumbiyada ispan və başqa ölkələrdə 18 kitabı müxtəlif dillərdə nəşr olunub.

Tənqidçilər onun yaradıcılığını realist üsluba aid edirlər. Şairin son illər yaradıcılığında epik, modern və metofizik şeirlər də üstünlük təşkil edir.

 Əsərləri 
 "Sevginin sonunu deməyin mənə" Bakı, Yazıçı-1990
 "Yatmış dəniz şəkli" Bakı, Gənclik-1991
 "Bir gəlin dalğa ilə yan-yana"Bakı, Göytürk-1994
 "Gülümsəyən ağac" Bakı, Göytürk-1995
 "Şeirimin bəxti" Bakı, Göytürk-1995
 "Sevmək istəyirəm təzədən" Bakı, Göytürk-1996
 "Sarı sim" Bakı, Göytürk-1997
 "Sən yadıma düşəndə" Bakı, Qanun-1997
 "Özümə doğru" Bakı, Azərnəşr-1998
 "Ömür kitabıma düzəliş" Bakı, Azərnəşr- 2001
 "Və sairə" Bakı, Nurlar-2004
 "The Evening Stories"(Axşam hekayələri) ingilis dilində. Bakı, Şəms-2007
 "Prebraşenie" (Çevrilmə) Rus dilində. Bakı, Araz-2007
 "EENWORDING" (Birləşmə) Holland dilində. Hollandiya-2007
 "SKETCHES OF PRISON" (Həbsxana etüdləri) İngilis dilində. Hollandiya-2007
 "Qadının ölümü" Bakı, Vektor-2008
 "Savaş, ayakkabı, ölüm" Ankara. Bengü-2008
 Ölülər bizə gülür" Tehran-2008
 "Oğlum qapını aç, qapıda bir külək ölür" Şirvannəşr- 2009
 "Barmaqların öpüşü" fars dilində Tehran-2009
 "Şeirin içindəki adam" esselər, məqalələr, Bakı, yazıçı- 2010
 "Adı Qəşəm" Veqktor — 2014.
 "Vecernie luyidi" Moskva – 2014
 "Bir dəli şeytan deyir"- Tehran 2015
 "Çiçəkli xalça" şeirlər şeirlər Teas Press 2018
 "Barış" şeirlər Bakı "Elm və Təhsil" 2019
 "O qara əyri bulud" hekayələr "Elm və Təhsil" 2019
 "Suyu seyr edən ağacın yuxusu" esselər "Elm və Təhsil" 2019
 "Səhərlərin bir səhəri" şeirlər Gürcü dilində Tbilisi 2019
 Əllərimin uçuşu" şeirlər rus dilində Moskva 2019
 "Mənə bir məktub yaz" şeirlər ingilis dilində Moskva 2019
 "Bir çiçək oğlanın səsi" şeirlər Fransız dilində Moskva 2019
 "Mənim çiçəyim öldü" şeirlər İspan dilində Moskva 2019
 "Ayaqqabılar ən kədərli şəkildir" şeirlər holland dilində Moskva 2019
 " Gəncə soneti" 2023
 "Ölüm o dünyada qaldı" 2021
 "Şuşa qalxıb ayağa" 2023
 "Yerdən aşağı göydən yuxarı"…2021
 "Və ya" şeirlər −2023
 "Gün əyiləndə" şeirlər −2023

 İstinadlar 

 Xarici keçidlər 




Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:XXI əsr şairləri
Kateqoriya:"Rəsul Rza" mükafatı laureatları
Kateqoriya:Vikipediyanı redaktə edən ensiklopedik şəxslər